

**REPUBLIKA HRVATSKA**

**KARLOVAČKA ŽUPANIJA**

**OPĆINA NETRETIĆ**

**OPĆINSKO VIJEĆE**

KLASA: 410-01/19-01/08

URBROJ: 2133/11-06-19-2

U Netretiću, 29. studenog 2019

Na temelju članka 20. i 42. stavak 1. Zakona o lokalnim porezima („Narodne novine“ broj 115/16 i 101/17) i članka 28. Statuta Općine Netretić („Glasnik Općine Netretić“ broj 03/13, 02/18 i 03/18), Općinsko vijeće Općine Netretić na 18. redovnoj sjednici održanoj dana 29. studenog 2019. godine, donijelo je

**O D L U K U**

**o općinskim porezima Općine Netretić**

1. OPĆE ODREDBE

Članak 1.

Ovom Odlukom utvrđuje se:

1. za potrebe plaćanja poreza na potrošnju, visina stope poreza na potrošnju i nadležno porezno tijelo za utvrđivanje i naplatu poreza,

2. za potrebe plaćanja poreza na kuće za odmor, visina poreza na kuće za odmor i nadležno porezno tijelo za utvrđivanje i naplatu poreza te

3. za potrebe plaćanja poreza na korištenje javnih površina, što se smatra javnom površinom, visina, način i uvjeti plaćanja poreza na korištenje javnih površina, kao i nadležno porezno tijelo za utvrđivanje i naplatu poreza.

1. POREZ NA POTROŠNJU

Članak 2.

Visina stope poreza na potrošnju utvrđuje se u visini od 3%.

Nadležno porezno tijelo za utvrđivanje i naplatu poreza je Jedinstveni upravni odjel Općine Netretić.

1. POREZ NA KUĆE ZA ODMOR

Članak 3.

Visina poreza na kuće za odmor utvrđuje se u iznosu od 10,00 kuna/m2 korisne površine kuće za odmor godišnje.

Nadležno porezno tijelo za utvrđivanje i naplatu poreza je Jedinstveni upravni odjel Općine Netretić.

1. POREZ NA KORIŠTENJE JAVNIH POVRŠINA

Članak 4.

Pod javnom površinom smatraju se trgovi, ulice, nogostupi, parkovi, igrališta, parkirališta i sva zemljišta koja nisu dana na trajno korištenje.

Visina poreza na korištenje javnih površina za sve namjene utvrđuje se u iznosu od 2,00 kune/m2 zauzete površine dnevno.

Iznimno od stavka 2. ovog članka, visina poreza na korištenje javne površine za postavljanje automata za prodaju robe utvrđuje se u iznosu od 120,00 kuna/m2 godišnje.

Porez na korištenje javne površine plaća se na temelju Rješenja, u roku od 15 dana od dana izdavanja.

Nadležno tijelo za utvrđivanje i naplatu poreza je Jedinstveni upravni odjel Općine Netretić.

1. ZAVRŠNE ODREDBE

Članak 5.

Danom stupanja na snagu ove Odluke prestaje važiti Odluka o općinskim porezima Općine Netretić („Glasnik Općine Netretić“ broj 02/17 i 11/17).

Članak 6.

Ova Odluka objavit će se u „Glasniku Općine Netretić“, a stupa na snagu 01. siječnja 2020. godine.

|  |  |
| --- | --- |
| DOSTAVITI:   1. Ministarstvo financija, Porezna uprava, Središnji ured, Boškovićeva 5, Zagreb, 2. Ured državne uprave u KŽ, n/p predstojnice, Križanićeva 11, Karlovac, 3. Općinski načelnik, ovdje, 4. Pročelnica JUO, ovdje, 5. Referent za komunalno gospodarstvo – komunalni i poljoprivredi redar, ovdje, 6. Referent za financije i proračun, ovdje, 7. Dokumentacija, ovdje, 8. Za objavu, ovdje, 9. PISMOHRANA.- | **PREDSJEDNIK OPĆINSKOG VIJEĆA:**  **Tomislav Frketić** |